Mengele Mozartot fütyült, miközben gyerekeket küldött a halálba
A halál doktora, aki Auschwitzban az érkező zsidó transzportok szelekcióját végezte, zenerajongó volt és különösen kedvelhette Mozartot. Az ő dallamait fütyörészte, miközben életről és halálról döntött. Yehuda Bacon számolt be erről most megjelent könyvében, melyet a Bild magazin ismertet.
Yehuda Bacon, aki később elismert művész lett, akkor éppen15 éves volt.  Neki sikerült. Túlélte. 1,1 millió férfi, nő és gyerek halt meg Auschwitzban, mely a nácik legnagyobb haláltábora volt. Yehuda Bacon édesapja is az áldozatok között volt. Utolsó beszélgetésük hihetetlenül szomorú volt, mert mind a ketten tudták: többé nem látják egymást. Az apa igyekezett lelket önteni a fiába, hogy legalább ő élje túl a haláltábort.

 A náci orvos kedves volt a gyerekekhez és különösen a gyermeküket óvó anyákhoz: olyan helyre viszem őket, ahol tisztaság, rend és nyugalom van- nyugtatta a síró nőket Mengele. Aztán a laboratóriumában kísérleteket végzett a gyerekekkel, akik közül különösen az ikrek érdekelték. Mengele a nácik ideológiája alapján nem vette emberszámba a zsidókat. A vesztett világháború után Dél-Amerikába menekült. Bár nácivadászok keresték, de nem akadtak rá, mint Adolf Eichmannra, aki az Endlösung, a végső megoldás felelőse volt a náci államban. Eichmannt elfogták, Izraelbe csempészték, bíróság elé állították és kivégezték.
fütyülés Mozart holokauszt Mengel